STARPINSTITŪCIJU DARBĪBAS KOORDINĀCIJAS GRUPAS

(Ministru prezidenta 10.07.2020 rīkojums Nr.2020/1.2.1.-84)

**SĒDES PROTOKOLS**

|  |  |  |
| --- | --- | --- |
| Rīgā  | Nr.36 | 2021.gada 22.aprīlī |

|  |  |  |
| --- | --- | --- |
| **Sēdi vada** |  |  |
| Valsts kancelejas direktors | − | J.Citskovskis |
|  |  |  |
| **Piedalās:** |  |  |
| Aizsardzības ministrijas valsts sekretārs | − | J.Garisons |
| Aizsardzības ministrijas pārstāvis | − | V.Rakstiņš |
| Ārlietu ministrijas valsts sekretārs | − | A.Pelšs |
| Ekonomikas ministrijas valsts sekretārs | − | E.Valantis |
| Ekonomikas ministrijas pārstāve | − | Z.Liepiņa |
| Ekonomikas ministrijas pārstāve | − | G.Ozola |
| Ekonomikas ministrijas pārstāve | − | D.Butāne |
| Ekonomikas ministrijas pārstāve | − | L.Stauvere |
| Ekonomikas ministrijas pārstāve | − | Z.Gailume-Zohara |
| Ekonomikas ministrijas pārstāvis | − | D.Brūklītis |
| Ekonomikas ministrijas pārstāve | − | Z.Uzuliņa |
| Finanšu ministrijas pārstāve | − | I.Braunfelde |
| Iekšlietu ministrijas pārstāve | − | I.Muceniece |
| Izglītības un zinātnes ministrijas valsts sekretārs | − | J.Volberts |
| Izglītības un zinātnes ministrijas pārstāvis | − | R.Kārkliņš |
| Izglītības un zinātnes ministrijas pārstāvis | − | J.Zīvarts |
| Izglītības un zinātnes ministrijas pārstāvis | − | H.Baltgailis |
| Izglītības un zinātnes ministrijas pārstāve | − | I.Terinka |
| Izglītības un zinātnes ministrijas pārstāve | − | R.Gintaute-Marihina |
| Kultūras ministrijas valsts sekretāre | − | D.Vilsone |
| Labklājības ministrijas valsts sekretārs | − | I.Alliks |
| Tieslietu ministrijas pārstāve | − | L.Medina |
| Tieslietu ministrijas pārstāve | − | S.Armagana |
| Satiksmes ministrijas valsts sekretāre | − | I.Stepanova |
| Satiksmes ministrijas pārstāvis | − | D.Merirands |
| Satiksmes ministrijas pārstāvis | − | K.Godiņš |
| Veselības ministrijas pārstāve | − | A.Vaļuļiene |
| Veselības ministrijas pārstāvis | − | K.Bērziņš |
| Veselības ministrijas pārstāve | − | A.Jurševica |
| Veselības ministrijas pārstāve | − | J.Feldmane |
| Veselības ministrijas pārstāve | − | L.Cipule |
| Vides aizsardzības un reģionālās attīstības ministrijas pārstāve | − | E.Turka |
| Zemkopības ministrijas valsts sekretāre | − | D.Lucaua |
| Zemkopības ministrijas pārstāvis | − | J.Eglīts |
| Zemkopības ministrijas pārstāvis | − | K.Cirsis |
| Ministru prezidenta padomnieks | − | M.Cepurītis |
| Ministru prezidenta padomniece | − | A.Krasta |
| Valsts kancelejas pārstāve | − | I.Gailīte |
| Valsts kancelejas pārstāve | − | G.Holma |
| Valsts kancelejas pārstāve | − | E.Diure |
| Valsts kancelejas pārstāvis | − | R.Grāvītis |
| Pārresoru koordinācijas centra pārstāvis | − | V.Vesperis |
| Krīzes vadības padomes sekretariāta vadītāja p.i. | − | K.Druvaskalns |
| Slimību profilakses un kontroles centra pārstāvis | − | J.Perevoščikovs |
| Latvijas Pašvaldību savienības pārstāvis | − | A.Salmiņš |
| Valsts policijas pārstāvis | − | A.Grišins |
| Valsts policijas pārstāvis | − | N.Krapsis |
| Valsts robežsardzes pārstāvis | − | I.Ruskulis |
| Valsts ugunsdzēsības un glābšanas dienesta pārstāvis | − | M.Baltmanis |
| Latvijas Tirdzniecības un rūpniecības kameras valdes priekšsēdētājs | − | J.Endziņš |
| Latvijas Brīvo arodbiedrību savienības priekšsēdētājs | − | E.Baldzēns |
| Latvijas Darba devēju konfederācijas ģenerāldirektore | − | L.Meņģelsone |
| Latvijas Darba devēju konfederācijas pārstāve | − | I.Kiukucāne |
| Latvijas Darba devēju konfederācijas pārstāve | − | S.Siliņa |
| Rīgas domes pārstāvis | − | G.Liepiņš |
| Rīgas domes pārstāvis | − | J.Meirāns |
| Rīgas domes pārstāve | − | L.Kalniņa |
| Latvijas Tirgotāju asociācijas priekšsēdētājs | − | H.Danusēvičs |
| Latvijas Zinātņu akadēmijas pārstāvis, profesors | − | I.Kalviņš |
| Paula Stradiņa Klīniskās universitātes slimnīcas pārstāve | − | E.Strīke |
| Rīgas Austrumu klīniskās universitātes slimnīcas pārstāvis | − | A.Višņakovs |
| Starptautiskās lidostas “Rīga” pārstāvis | − | A.Saveļjevs |
| Tūrisma pētniecības centra vadītājs | − | Ē.Lingebērziņš |
| Latvijas tūrisma aģentu un operatoru asociācijas pārstāve | − | A.Trupovniece |
| Latvijas lauku tūrisma asociācijas “Lauku ceļotājs” pārstāve | − | A.Ziemele |
| Restorānu biedrības prezidents | − | J.Jenzis |
| Latvijas Viesnīcu un restorānu asociācijas pārstāve | − | S.Graikste |
| LLA pārstāvis | − | Z.Vestfals |
| **Protokolē** |  |  |
| Valsts kancelejas pārstāve | − | L.Milenberga |
|  |  |  |
| Sēdi sāk plkst. 14.00 |  |  |

Sēdes vadītājs J.Citskovskis iepazīstina ar sēdes darba kārtību.

Nolēma:

1. Pieņemt zināšanai Slimību profilakses un kontroles centra pārstāvja sniegto informāciju par aktuālo epidemioloģiskās drošības situāciju.
2. Pieņemt zināšanai Neatliekamās medicīniskās palīdzības dienesta, Stradiņa slimnīcas un Rīgas Austrumu klīniskās universitātes slimnīcas pārstāvju sniegto informāciju par pacientu hospitalizāciju un slimnīcu iespējām nodrošināt stacionāro ārstēšanu (neatliekamā palīdzība, hroniskie pacienti, Covid-19 pacienti, tajā skaitā intensīvās terapijas profils pacientu ārstēšanai).
3. Ņemot vērā situāciju slimnīcās, Veselības ministrijai kādā no nākamajām starpinstitūciju darbības koordinācijas grupas sēdēm informēt par plānotajiem pasākumiem slimnīcu atslogošanai.
4. Pieņemt zināšanai Pārresoru koordinācijas centra pārstāvja sniegto informāciju par neatkarīgo ekspertu grupas izvērtējumu par Covid-19 izplatības ierobežojošo pasākumu 1.soļa pasākumu ietekmi uz epidemioloģisko situāciju un priekšlikumiem turpmākai drošības pasākumu piemērošanai (kopumā saslimstības rādītāji nesamazinās; pie pašreizējiem inficēšanās rādītājiem 2.soļa īstenošana nav atbalstāma, jo tas būtiski paaugstinās risku inficēšanas rādītāju kāpumam; pašreiz noteikti nav atbalstāmi tādi 2.soļa pasākumi kā pulcēšanās divu mājsaimniecības ietvaros telpās, ēdināšana ārtelpās, tirdzniecības centru darbība pilnā apjomā; profesionālajā izglītībā – profesionālās kvalifikācijas iegūšanai nepieciešamā profesionālā praktiskā satura apgūšana klātienē grupās līdz 10 cilvēkiem, jebkādi pasākumi iekštelpās; priekšlikums izvērtēt iespēju kā pilotu īstenot reģionālo pieeju atsevišķu vismazāk riskanto pasākumu atvēršanai; priekšlikums turpmākos lēmumus par Covid-19 ierobežojošajiem pasākumiem balstīt uz diviem principiem: 1) atšķirīga pieeja attiecībā uz pasākumiem, kuri ierobežo aktivitātes iekštelpās un ārpus telpām; 2) atšķirīga pieeja attiecībā uz ierobežojošiem pasākumiem pašvaldībās ar zemiem inficēšanās rādītājiem un pašvaldībās ar augstiem inficēšanās rādītājiem).
5. Veselības ministrijai pirms informatīvā ziņojuma par testēšanas kapacitāti iesniegšanas izskatīšanai Ministru kabinetā organizēt ekspertu diskusiju.
6. Pieņem zināšanai starpinstitūciju darbības koordinācijas grupas dalībnieku viedokļus par jaunu pasākumu atvēršanu no 2.solī iekļautajiem pasākumiem, nesagaidot iepriekš noteikto epidemioloģiskās situācijas rādītāju uzlabošanos. Diskusiju turpināt nākamajā starpinstitūciju darbības koordinācijas grupas sēdē.
7. Izglītības un zinātnes ministrijai kopīgi ar Kultūras ministriju, Tieslietu ministriju un Veselības ministriju sagatavot priekšlikumus grozījumiem Ministru kabineta 2020.gada 9.jūnija noteikumos Nr.360 “Epidemioloģiskās drošības pasākumi Covid-19 infekcijas izplatības ierobežošanai” (turpmāk – noteikumi Nr.360), lai noteiktu regulējumu gala eksāmenu sagatavošanās un norises jautājumiem ar stingru drošības protokolu kā vienreizējam pasākumam. Izglītības un zinātnes ministrijai saskaņoto noteikumu projektu iesniegt izskatīšanai nākamajā starpinstitūciju darbības koordinācijas grupas sēdē.
8. Pieņem zināšanai Autotransporta direkcijas pārstāvja sniegto prezentāciju par sabiedriskā transporta ietilpības ierobežojumiem. Satiksmes ministrijai organizēt diskusiju ar Veselības ministriju un Rīgas domi, lai izvērtētu nepieciešamību veikt grozījumus noteikumos Nr.360 epidemioloģiski droša sabiedriskā transporta pakalpojuma sniegšanai un pieejamībai.
9. Satiksmes ministrijai sagatavoto noteikumu projektu par grozījumiem noteikumos Nr.360 (autovadītāju apmācība) saskaņot ar Veselības ministriju un saskaņoto noteikumu projektu iesniegt atkārtotai izskatīšanai nākamajā starpinstitūciju darbības koordinācijas grupas sēdē.
10. Konceptuāli atbalstīt Pārresoru koordinācijas centra precizētos grozījumus noteikumos Nr.360 (COVID-19 saslimušo personas datu apstrāde). Pārresoru koordinācijas centram precizēt noteikumu projektu atbilstoši Ekonomikas ministrijas ierosinājumam, ka datu apmaiņa notiek reizi nedēļā un precizēto noteikumu projektu iesniegt izskatīšanai Ministru kabineta sēdē.
11. Diskusiju par normatīvā regulējuma izmaiņām personu testēšanai Rīgas lidostā, personām atgriežoties no nebūtiska ceļojuma no trešajām valstīm, turpināt kādā no nākamajām starpinstitūciju darbības koordinācijas grupas sēdēm.
12. Veselības ministrijai izvērtēt, vai jātestē arī bērni līdz 11 gadu vecumam un par to attiecīgi informēt Ekonomikas ministriju.
13. Konceptuāli atbalstīt Tieslietu ministrijas precizēto informatīvo ziņojumu par vakcinēšanos pret Covid-19 infekciju. Tieslietu ministrijai informatīvo ziņojumu nosūtīt Veselības ministrijai un Valsts kancelejai precizēšanai un precizēto informatīvo ziņojumu iesniegt izskatīšanai Ministru kabineta sēdē.
14. Pieņemt zināšanai Zemkopības ministrijas pārstāvju atkārtoti aktualizēto jautājumu par nepieciešamību veikt izmaiņas prioritāri vakcinējamo sabiedrības grupu sarakstā, pārceļot pārtikas ražošanas uzņēmumu darbiniekus un veterinārārstus uz augstāku grupu. Zemkopības ministrijai priekšlikumus par izmaiņām prioritāri vakcinējamo sabiedrības grupu sarakstā iesniegt izskatīšanai Ministru kabinetā politiska lēmuma pieņemšanai.
15. Sēdes vadītājam organizēt atsevišķu diskusiju par Valsts policijas pieteikto jautājumu par tās tiesībām slēgt tirdzniecības vietas, ja netiek ievērotas noteikumu Nr.360 24.18 punkta prasības.

Sēdi slēdz plkst. 21.10

|  |  |  |
| --- | --- | --- |
| Valsts kancelejas direktors | (paraksts\*) | Jānis Citskovskis  |

\* Dokuments ir parakstīts ar drošu elektronisko parakstu